dh-unibe/image-text_koenigsfelden-charters-post-1500 huggingface dataset:
Wir, Alb̄, von gotz gnaden hˀtzog ze Osterˀ, ✳ ze Styr ✳ und ze Chernde, ✳ vergehen und tuͦn
chunt allen den, die disen brief senhent oder hoͤrent lesen, ✳ das wir von unserr lieben swester Elizab̄z, hˀtzoginne ze Lothringen, empfangen haben hundert march silbsˀ ir selgerreitz, ✳ und fùr die selben hundert march silbers, ✳ so geben wir den geistlichen frowen und
und unsern lieben, ✳ ✳ der epthissenn ✳ und ✳ ✳ dem convente unserr stift ze Chungesfelt, vier
march hˀren gùlte unsers eigens, und sint dis dù guͤter, so har nach geschriben stant:
des ersten den hof ze Sickingen, der giltet zwelf mûtt kˀnen, ✳ zwelf mûtt roggen, ✳ vier
malter habˀn, ✳ zwein mûtt gersten ✳ und zwei swin, der jetweders fûnf schilling wert
sin sol. ✳ it̄ ze Stetten vier schuͦppuͦssan, der jeglichù ze zinse giltet ein swin, das zehen
schilling gelten sol, ✳ und einen schilling ze wisunge, und ein schuͦppuͦz, dù giltet ze zinse ein swin, das siben schilling gelten sol, ✳ ein lamp, das ahtzehen pfennīg wert sin sol,
zwei vierteil kˀnen und zwei vierteil habern. ✳ disù vorgeschribenù guͤter allù geben wir
in mit der bescheidenheit, ✳ das si eweclich da von haben sùllent einen priester, der lesē
und singe kunne, ✳ Minren Bruͦder ordens, ✳ uf unserr stift ze Chûngesfelt, ✳ un̄ sùllent
den haben in alle ✳ die wise, als ander priester da bewidemet sint ✳ und oͧch fùr
unserr egnanen swester ✳ und unserr vorder sele ewecliche bitten. ✳ wir wellen oͧch, swenne wir die vorgnanten vier march geltes wider von in koͧffen welle, ✳ das si uns ✳ oder
unsern erben die wider ze choͧffenn geben umbe hundert march silbers, ✳ und das selbe
silber an legen an geltentz guͤt, da von si den priester eweclich versehen und besorgen.
und des ze einem urchunde, so geben wir in disen brief, besigelt mit unsmˀ ingesigel,
der gegeben ist ze Chungesfelt an sant Gallen tag, ✳ in dem jare, do man zalte
von Christes gebùrte drùcehenhundert jar, dar nach in dem siben un̄ drizigostē jar. ✳
Königsf. 166
A a
Kgsf. 166 .
337
Staatsarchiv
AARGAU
Sigkingen j
Stetten
lr̄a ✳ j ✳
✳ K ✳
E 64 ✳
Nͦ✳ 1 ✳
xvj
dˀ hˀtzogin vō Lutringē priestˀ dz guͦt geleg₎ ze Sicking₎ ze Stetten